Aba (Nigeria)

Aba er en by i Nigeria.  Den ligger langs elva Aba i delstaten Abia sør i landet, omtrent 65 km nordøst for Port Harcourt.SNL.no - Aba, besøkt 30. januar 2019.Encyclopædia Britannica - Aba, besøkt 30. januar 2019. Byen ligger i den tidligere delstaten Imo.Encyclopædia Britannica - Abia, besøkt 30. januar 2019. I selve byen var det omtrent 534 000 innbyggere i 2006.Citypopulation.de - Abia, besøkt 30. januar 2019. Aba ligger også på jernbanen fra Port Harcourt til Enugu.Ndani travel diary - Port Harcourt To Aba By Train, besøkt 30. januar 2019.

Byen var en tradisjonell markedsby, etablert av igbofolket før britiske myndigheter etablerte et militært støttepunkt der i 1901. Etter hvert ble den et administrativt sentrum for britiske kolonimyndigheter. I 1929 var det et kvinneopprør i byen, i protest mot kolonimaktens skatter.Black Past - Aba Women's Riots (November-December 1929), besøkt 30. januar 2019. 

I dag er Aba et sentrum for handel og industri. Det produseres farmasøytiske varer, tekstiler, plast, sko og annet. En rekke skoler finnes også i byen. Det kjente Araria-markedet er også fremdeles her.Vanguard - At last a breath of fresh air at Ariaria International Market, besøkt 30. januar 2019.

 Referanser 

 Eksterne lenker 

 Encyclopædia Britannica - Aba

Kategori:Byer i Nigeria